ཕལ་ཆེར་དགུང་ལོ་ལྔ་བཅུའི་༼༡༦༽སྟོད་ཙམ་དུ་བཙན་པོ་ལྷ་སྲས་དར་མའི་ནང་བློན་དབས་རྒྱལ་ཏོ་རེ་དང་ཕྱི་བློན་རྒྱལ་ཚ་ཁྲི་འབུམ་སོགས་ཀྱིས་ཆོས་ཁྲིམས་ལ་འགལ་བ་མང་དུ་བྱས་ནས་༼༡༧༽སྲིད་ལུགས་གསར་བསྒྱུར་གྱི་དབུ་བརྩམས་ཤིང་སྐབས་དེའི་རབ་བྱུང་བའི་གྲངས་ཀར་བཀག་སྡོམ༼༡༨༽མཛད་པས་བོད་རུ་བཞིའི་ཆོས་གྲྭ་ཀུན་ལ་བཤད་ཡམས་སྣ་ཚོགས་དར་བ་དང་ཁྱད་པར་དུ་སྐབས་དེའི་ཆོས་ཀྱི་ལྟེ་གནས་བསམ་ཡས་དགོན་པ་ཟང་ཟིང་ལང་ལོང་དུ་གྱུར་བའི་དུས་སུ་ལོ་ཙཱ་བ་སོགས་མཆོད་གནས་རྣམས་ཀྱིས་རྗེ་མངའ་བདག་རལ་བ་ཅན་གྱིས་ཆོས་དང་མཐུན་པར་མཛད་པ་འབངས་ཀྱི་སོ་ཚིལ་སོགས་ལ་འདི་ལྟར་ལགས་༼༡༩༽ཞེས་རྒྱལ་བོ་ལ་ཞི་བའི་སྒོ་ནས་ཆིངས་འགྲིག་ཡོང་བར་འབད་བརྩོན་གནང་ཡོད་ནའང་མཐའ་མར་བཙན་པོའི་ཆབ་སྲིད་ཀྱི་བཀའ་ལ་བཟློག་ཐབས་མེད་པ་ཤེས་ནས་རྒྱལ་བོ་བཀྲོངས་བའི་ཇུས་འགོད་ནི་སྣུབས་སངས་རྒྱས་ཡེ་ཤེས་༼༢༠༽སོགས་ཀྱིས་བྱས་ཤིང་དེའི་ལས་འགན་ནི་དགུང་ལོ་རྒན་ཡང་ཤེད་རྩལ་དང་དམག་ཇུས་ལ་མྱོང་བ་དངོས་ཡོད་པའི་བསམ་ཡས་མཁན་པོ་ལྷ་ལུང་དཔལ་རྡོར་གྱིས་དང་དུ་བླངས་ཏེ་རྒྱལ་པོ་བཀྲོངས་པ་རེད།